OPĆINA DRAGALIĆ

Obrazloženje

Proračuna Općine

Dragalić za 2023. godinu i projekcija za 2024. i 2025. godinu

[Dragalić, studeni 2022.]

# Sadržaj

1. UVOD 3
	1. OSVRT NA [ZAKONSKE OBVEZE](#_bookmark0) 3
	2. NOVOSTI KOD IZRADE, PREDLAGANJA I DONOŠENJA PRORAČUNA I FINANCIJSKIH PLANOVA PREMA NOVOM

 ZAKONU O PRORAČUNU…………………………………………………………………………………………………..………4

* 1. TEMELJNI MAKROEKONOMSKI POKAZATELJI ZA RAZDOBLJE 2023. – 2025.…………………………………………. 6
	2. PRORAČUNI I FINANCIJSKI PLANOVI ZA 2023. I PROJEKCIJA ZA 2024. I 2025. GODINU U EURIMA ……………....8
	3. ODREDNICE PRORAČUNA OPĆINE DRAGALIĆ………………………………..……………………………………………...9
1. [OBRAZLOŽENJE PRORAČUNA OPĆINE DRAGALIĆ ZA 2023. GODINU I PROJEKCIJA ZA 2024. I 2025. GODINU 1](#_TOC_250013)5
	1. [OPĆI DIO PRORAČUNA 1](#_TOC_250012)5
	2. PRIHODI PRORAČUNA 17
	3. RASHODI PRORAČUNA 19
2. [OBRAZLOŽENJE POSEBNOG DIJELA PRORAČUNA](#_TOC_250011) 24
	1. [PROGRAM - P1001 DONOŠENJE AKATA I MJERA IZ DJELOKRUGA PREDSTAVNIČKOG TIJELA](#_TOC_250010) 24
	2. [PROGRAM – P1002 PROGRAM POLITIČKIH STRANAKA](#_TOC_250009) 24
	3. [PROGRAM – P1003 JAVNA UPRAVA I ADMINISTRACIJA](#_TOC_250008) 25
	4. PROGRAM – P1004 ODRŽAVANJE KOMUNALNE INFRASTRUKTURE 27
	5. [PROGRAM – P1005 GRAĐENJE OBJEKATA KOMUNALNE INFRASTRUKTURE](#_TOC_250007) 28
	6. [PROGRAM – P1006 RAZVOJ SUSTAVA VODOOPSKRBE I ODVODNJE](#_TOC_250006) 29
	7. [PROGRAM – P1009 RAZVOJ POLJOPRIVREDE](#_TOC_250004) 29
	8. [PROGRAM – P1010 PROGRAM PREDŠKOLSKOG ODGOJA 3](#_TOC_250003)0
	9. [PROGRAM – P1011 PROGRAM OSNOVNOŠKOLSKOG I SREDNJOŠKOLSKOG OBRAZOVANJA 3](#_TOC_250002)1
	10. [PROGRAM – P1012 PROGRAM VISOKOG OBRAZOVANJA 3](#_TOC_250001)1
	11. PROGRAM – P1013 RAZVOJ CIVILNOG DRUŠTVA……………………………………………………………………………32
	12. PROGRAM – P1014 RAZVOJ SPORTA 33
	13. PROGRAM – P1015 ORGANIZIRANJE I PROVOĐENJE ZAŠTITE I SPAŠAVANJA……………………………………….33
	14. [PROGRAM – P1016 PROGRAM SOCIJALNE SKRBI I NOVČANIH POMOĆI](#_TOC_250000) 34
	15. PROGRAM – P1017 DODATNE USLUGE U ZDRAVSTVU I PREVENTIVA…………………………………………………35
	16. PROGRAM – P1018 PROSTORNO UREĐENJE………………………………………………………………………………...36
		1. **UVOD**

## **1.1. OSVRT NA ZAKONSKE OBVEZE**

Ministarstvo financija je, sukladno odredbama članka 26. Zakona o proračunu izradilo Upute za izradu proračuna jedinica lokalne I

područne (regionalne) samouprave za razdoblje 2023. - 2025. (dalje u tekstu: Upute).

Upute sadrže: - temeljne makroekonomske pokazatelje iz Programa konvergencije Republike Hrvatske za razdoblje 2023. – 2025., - novosti u izradi proračuna i financijskih planova temeljem novog Zakona o proračunu, - obveze u izradi proračuna i financijskih planova temeljem Zakona o uvođenju eura kao službene valute u Republici Hrvatskoj, - sadržaj uputa koje pripremaju upravna tijela za financije, - metodologiju izrade proračuna i financijskog plana proračunskih i izvanproračunskih korisnika, - dostavu dokumenata i unos podataka, - planiranje rashoda proračunskih korisnika u sklopu decentraliziranih funkcija, - postupanje s viškovima u sklopu decentraliziranih funkcija, - utjecaj novog Zakona o socijalnoj skrbi na Zakon o financiranju jedinica lokalne i područne (regionalne) samouprave i planiranje sredstava za troškove stanovanja, - bitne odrednice iz Odluke o kriterijima za dodjelu pomoći na ime poticaja za dobrovoljno funkcionalno odnosno stvarno spajanje jedinica lokalne samouprave, - planiranje proračunskih sredstava za vijeća, koordinacije vijeća i predstavnike nacionalnih manjina i - novosti kod zaduživanja jedinica lokalne i područne (regionalne) samouprave prema novom Zakonu o proračunu.

Ove Upute dostavljaju se svim županijama, gradovima i općinama kako bi, na temelju ovih Uputa i u skladu s odredbama Zakona o proračunu, upravno tijelo za financije županije, grada i općine u suradnji s drugim upravnim tijelima izradilo upute za izradu prijedloga financijskih planova upravnih tijela te proračunskih i izvanproračunskih korisnika jedinice lokalne i područne (regionalne) samouprave i dostavile ih svojim proračunskim i izvanproračunskim korisnicima.

**1.2. NOVOSTI KOD IZRADE, PREDLAGANJA I DONOŠENJA PRORAČUNA I FINANCIJSKIH PLANOVA PREMA NOVOM ZAKONU O PRORAČUNU**

Predlaganje i donošenje proračuna i financijskih planova za 2023. i projekcija za 2024. i 2025. na razini skupine ekonomske klasifikacije značajna je novost u odnosnu na stari Zakon o proračunu i dosadašnju praksu je razina ekonomske klasifikacije na kojoj se predlaže i usvaja plan za proračunsku godinu i projekcije za sljedeće dvije godine. Sukladno člancima 38., 39. i 42. novog Zakona o proračunu, proračun jedinice lokalne i područne (regionalne) samouprave, financijski plan proračunskog korisnika te financijski plan izvanproračunskog korisnika usvaja se na razini skupine ekonomske klasifikacije.

Slijedom navedenog, jedinice lokalne i područne (regionalne) samouprave, proračunski i izvanproračunski korisnici prihode i primitke, rashode i izdatke za 2023. godinu iskazuju na razini skupine (druga razina računskog plana) isto kao za 2024. i 2025. godinu. Navedeno je novost u ovom proračunskom ciklusu i razlika od prethodnih godina, kada se plan za proračunsku godinu iskazivao na razini podskupine ekonomske klasifikacije, a projekcije na razini skupine ekonomske klasifikacije.

Iskazivanje rashoda u Računu prihoda i rashoda po funkcijskoj klasifikaciji Novi Zakon o proračunu u članku 29. propisuje obvezu da jedinice lokalne i područne (regionalne) samouprave u Općem dijelu proračuna u Računu prihoda i rashoda, rashode iskažu i prema funkcijskoj klasifikaciji. Ista je obveza propisana i proračunskim korisnicima jedinica lokalne i područne (regionalne) samouprave koji sukladno članku 34. novog Zakona o proračunu u Općem dijelu financijskog plana u Računu prihoda i rashoda, rashode proračunskog korisnika trebaju iskazati i prema funkcijskoj klasifikaciji.

Dio jedinica lokalne i područne (regionalne) samouprave te njihovih proračunskih korisnika i u dosadašnjoj praksi iskazivali su rashode po funkcijskoj klasifikaciji, međutim dio nije postupao na taj način. Novost u ovom proračunskom ciklusu i razlika od prethodnih godina je da jedinice lokalne i područne (regionalne) samouprave i njihovi proračunski korisnici sada imaju zakonsku obvezu iskazati rashode u Općem dijelu proračuna, odnosno financijskog plana u Računu prihoda i rashoda prema funkcijskoj klasifikaciji

Sažetak Računa prihoda i rashoda te sažetak Računa financiranja u Općem dijelu proračuna i financijskog plana Novi Zakon o proračunu u članku 29. i u članku 34. propisuje da Opći dio proračuna, odnosno Opći dio financijskog plana proračunskih i izvanproračunskih korisnika obvezno sadrži i sažetak Računa prihoda i rashoda te sažetak Računa financiranja. U skladu s navedenim, jedinice lokalne i područne (regionalne) samouprave te njihovi proračunski i izvanproračunski korisnici u obvezi su u ovom proračunskom ciklusu pripremiti navedene sažetke.

Zakonska obveza izrade višegodišnjeg plana uravnoteženja Člankom 37. novog Zakona o proračunu propisano je ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun, odnosno financijski plan donosi. Isto tako, ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun, odnosno financijski plan donosi.

U prethodnim godinama izrada višegodišnjeg plana uravnoteženja nije bila propisana Zakonom o proračunu, već je Ministarstvo financija u uputama za izradu proračuna jedinica lokalne i područne (regionalne) samouprave davalo instrukcije jedinicama lokalne i područne (regionalne) samouprave i njihovim proračunskim i izvanproračunskim korisnicima za izradu višegodišnjeg plana uravnoteženja te akata koje je potrebno donijeti uz proračun odnosno financijski plan.

Obrazloženje – sastavni dio proračuna i financijskog plana Sadržaj proračuna, sukladno članku 31. novog Zakona o proračunu, dopunjen je na način da obrazloženje postaje sastavni dio proračuna kako na državnoj tako i na razini jedinica lokalne i područne (regionalne) samouprave. Obrazloženje općeg dijela proračuna jedinica lokalne i područne (regionalne) samouprave sukladno odredbama novog Zakona o proračunu sadrži:

- obrazloženje prihoda i rashoda, primitaka i izdataka proračuna jedinica lokalne i područne (regionalne) samouprave

- obrazloženje prenesenog manjka, odnosno viška proračuna jedinica lokalne i područne (regionalne) samouprave.

 Obrazloženje posebnog dijela proračuna jedinica lokalne i područne (regionalne) samouprave temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. Novi Zakon o proračunu u članku 36. propisuje obvezu i proračunskim i izvanproračunskim korisnicima za izradu obrazloženja i to obrazloženje uz opći dio financijskog plana i obrazloženje uz posebni dio financijskog plana.

 Obrazloženje općeg dijela financijskog plana proračunskog i izvanproračunskog korisnika jedinica lokalne i područne (regionalne) samouprave sadrži:

- obrazloženje prihoda i rashoda, primitaka i izdataka i

- obrazloženje prenesenog manjka odnosno viška financijskog plana, u slučaju da isti postoji.

 Novost je da je člankom 41. novog Zakona o proračunu detaljno uređeno predlaganje amandmana na način da se mogu podnositi amandmani kojima se predlaže:

- povećanje proračunskih rashoda iznad iznosa utvrđenih prijedlogom proračuna jedinice lokalne i područne (regionalne) samouprave i financijskim planom izvanproračunskog korisnika jedinice lokalne i područne (regionalne) samouprave pod uvjetom da se istodobno predloži smanjenje drugih rashoda u istom iznosu i unutar istih izvora financiranja u posebnom dijelu proračuna ili financijskog plana i

- povećanje proračunskih izdataka iznad iznosa utvrđenih prijedlogom proračuna jedinice lokalne i područne (regionalne) samouprave i financijskim planom izvanproračunskog korisnika jedinice lokalne i područne (regionalne) samouprave pod uvjetom da se istodobno predloži smanjenje drugih izdataka u istom iznosu i unutar istih izvora financiranja u posebnom dijelu proračuna ili financijskog plana.

 Navedenim se osigurava da prijedlozi amandmana ne smiju mijenjati predviđeni manjak, odnosno višak utvrđen u prijedlogu proračuna, odnosno financijskog plana.

 Kao i prema starom Zakonu o proračunu i novim Zakonom o proračunu propisano je da prijedlozi amandmana na proračun jedinice lokalne i područne (regionalne) samouprave i financijski plan izvanproračunskog korisnika jedinice lokalne i područne (regionalne) samouprave ne smiju biti na teret proračunske zalihe, na teret dodatnog zaduživanja ili već prije preuzetih obveza.

Transparentnost proračuna – zakonska obveza Novim Zakonom o proračunu propisana je obveza objave proračuna i financijskih planova i ostale dokumentacije na mrežnim stranicama jedinica lokalne i područne (regionalne) samouprave i proračunskih i izvanproračunskih korisnika.

# TEMELJNI MAKROEKONOMSKI POKAZATELJI ZA RAZDOBLJE 2023 – 2025.

Ministarstvo financija je izradilo prijedlog, a Vlada usvojila Program konvergencije Republike Hrvatske za razdoblje 2023. – 2025. (dalje u tekstu: Program konvergencije) u travnju 2022. Na temelju Programa konvergencije Vlada je u lipnju 2022. donijela Odluku o proračunskom okviru za razdoblje 2023. – 2025. Sukladno Programu konvergencije, u ovom makroekonomskom okviru očekuje se da će nakon rasta BDP-a od 3,0% u 2022., rast BDP-a opet ubrzati na 4,4% u 2023. godini.

Tijekom srednjoročnog razdoblja očekuje se nastavak rasta gospodarske aktivnosti po usporavajućoj dinamici od 2,7% u 2024. te 2,5% u 2025. godini. U 2022. godini očekuje se ubrzanje inflacije potrošačkih cijena na razinu od 7,8%, koja će potom u 2023. godini usporiti na 3,7%. Vezano za fiskalna kretanja kako na prihodnoj tako i na rashodnoj strani proračuna u narednom srednjoročnom razdoblju očekuje se da će rezultirati postupnim smanjenjem proračunskog manjka s 2,9% BDP-a u 2021. na 2,8% BDP-a u 2022. godini. U 2023. i 2024. godini manjak proračuna opće države predviđa se na razini od 1,6% BDP-a, a u 2025. na razini od 1,2% BDP-a.

U isto vrijeme udio javnog duga u nominalnoj vrijednosti bruto domaćeg proizvoda smanjivat će se godišnje po prosječnoj stopi od 3,1 postotna boda, odnosno sa 76,2% BDP-a u 2022. na 71,7% BDP-a u 2023., 68,9% BDP-a u 2024. te na 66,9% BDP-a u 2025. godini. Republika Hrvatska će u sljedećem razdoblju provesti i brojne strukturne reforme uslijed čega raste potreba za modelom koji može simulirati učinke takvih reformi, a tijekom faze provedbe Nacionalnog plana oporavka i otpornosti bit će izuzetno važno osigurati adekvatno praćenje investicija i procjene njihovih makroekonomskih i fiskalnih učinaka.

Tablica 1.Projekcija bruto domaćeg proizvoda[[1]](#footnote-1)

|  |  |  |  |  |  |
| --- | --- | --- | --- | --- | --- |
|  | **2021.** | **Projekcija 2022.** | **Projekcija 2023.** | **Projekcija 2024.** | **Projekcija 2025.** |
| **BDP - realni rast (%)** | **10,2** | **3,0** | **4,4** | **2,7** | **2,5** |
|  Osobna potrošnja | 10,0 | 1,4 | 3,2 | 2,4 | 2,3 |
|  Državna potrošnja | 3,1 | 3,3 | 1,9 | 2,0 | 2,1 |
|  Bruto investicije u fiksni kapital | 7,6 | 5,8 | 6,1 | 3,9 | 3,6 |
|  Izvoz roba i usluga | 33,3 | 6,9 | 6,0 | 4,2 | 3,8 |
|  Izvoz roba | 20,0 | 4,8 | 5,4 | 4,6 | 4,1 |
|  Izvoz usluga | 51,5 | 9,2 | 6,7 | 3,7 | 3,4 |
|  Uvoz roba i usluga | 14,7 | 6,1 | 6,9 | 4,2 | 3,6 |
|  Uvoz roba | 14,8 | 5,6 | 6,5 | 4,0 | 3,5 |
|  Uvoz usluga | 13,9 | 9,1 | 9,5 | 5,1 | 4,2 |
| **Doprinosi rastu BDP-a (postotni bodovi)** |  |  |  |  |  |
|  Domaća potražnja | 8,3 | 2,8 | 3,6 | 2,7 | 2,6 |
|  Promjena zaliha | -4,9 | -0,2 | 1,5 | 0,2 | 0,0 |
|  Neto inozemna potražnja | 6,8 | 0,3 | -0,7 | -0,1 | 0,0 |
| **Doprinosi rastu BDP-a (postotni bodovi)** |  |  |  |  |  |
|  Osobna potrošnja | 5,9 | 0,8 | 1,8 | 1,4 | 1,3 |
|  Državna potrošnja | 0,7 | 0,7 | 0,4 | 0,4 | 0,5 |
|  Bruto investicije u fiksni kapital | 1,7 | 1,2 | 1,3 | 0,9 | 0,8 |
|  Izvoz roba i usluga | 14,0 | 3,5 | 3,3 | 2,3 | 2,1 |
|  Uvoz roba i usluga | -7,2 | -3,2 | -3,9 | -2,4 | -2,1 |

* 1. **PRORAČUNI I FINANCIJSKI PLANOVI ZA 2023. I PROJEKCIJA ZA 2024. I 2025. GODINU U EURIMA**

Zakon o uvođenju eura kao službene valute u Republici Hrvatskoj (Narodne novine, br. 57/22) u članku 69. propisuje da se proračuni, financijski planovi i drugi prateći dokumenti koji se u godini koja prethodi godini uvođenja eura pripremaju za razdoblja nakon dana uvođenja eura, a čija obveza sastavljanja, donošenja i objavljivanja proizlazi iz odredaba propisa kojim se uređuje sustav proračuna, sastavljaju, donose i objavljuju na način da se vrijednosti u njima iskazuju u euru. Proračun koji jedinice lokalne i područne (regionalne) samouprave donose za razdoblje 2023. – 2025. i financijski planovi njihovih proračunskih i izvanproračunskih korisnika za razdoblje 2023. – 2025. iako se pripremaju tijekom 2022., a predstavničko tijelo raspravlja i donosi proračun do kraja 2022. godine (dok je službena valuta kuna), svi iznosi iskazani u proračunu i financijskim planovima moraju biti iskazani u novoj službenoj valuti euru.

Ako navedeni akti sadržavaju i usporedne podatke za godine koje prethode danu uvođenja eura, podaci za te godine preračunavaju se iz kune u euro radi bolje usporedivosti podataka, uz primjenu fiksnog tečaja konverzije i sukladno pravilima za preračunavanje i zaokruživanje iz navedenoga Zakona. Slijedom navedenog kod izrade proračuna, financijskih planova i drugih pratećih planskih dokumenta, a radi bolje usporedivosti podataka, podaci za plan tekuće i izvršenje prethodne godine trebaju biti preračunati iz kuna u eure primjenom fiksnog tečaja konverzije i sukladno pravilima za preračunavanje i zaokruživanje iz navedenoga Zakona.

Proračun za 2023. godinu i projekcije za 2024. i 2025. u EUR

|  |  |  |  |  |
| --- | --- | --- | --- | --- |
| IZVRŠENJE 2021. | PLAN 2022. | PRORAČUN ZA 2023. | PROJEKCIJA PRORAČUNA ZA 2024. | PROJEKCIJA PRORAČUNA ZA 2025. |
| radi bolje usporedivosti podataka iznose iskazane u kunama potrebno je preračunati u eure primjenom fiksnog tečaja konverzije i pravila za preračunavanje i zaokruživanje te iskazati u eurima | plan prihoda i primitaka i rashoda i izdataka potrebno je iskazati u eurima |

Svi akti proračunskog planiranja, uključujući i višegodišnji plan uravnoteženja jedinica lokalne i područne (regionalne) samouprave i njihovih proračunskih i izvanproračunskih korisnika za razdoblje za koje se proračun donosi, odluke o privremenom financiranju, odnosno odluka o financiranju nužnih rashoda i izdataka i slično trebaju biti iskazani u novoj valuti euru.

Vezano za dvojno iskazivanje proračunskih dokumenata u eurima i kunama, u skladu s Uputom o procesu prilagodbe poslovnih procesa subjekata opće države za poslovanje u euru iz lipnja 2022., preporuka je:

- jedinicama lokalne i područne (regionalne) samouprave da u Općem dijelu proračuna sažetak Računa prihoda i rashoda i sažetak Računa financiranja iskažu dvojno, odnosno u kunama i u eurima

Više o uvođenju eura kao službene valute u Republici Hrvatskoj navedeno je u Uputi o procesu prilagodbe poslovnih procesa subjekata opće države za poslovanje u euru na mrežnim stranicama Ministarstva financija <https://mfin.gov.hr/vijesti/objavljena-azurirana-verzijaupute-o-procesu-prilagodbe-poslovnih-procesa-subjekata-opce-drzave-za-poslovanje-ueuru-lipanj-2022/3315>

####

#### ODREDNICE PRORAČUNA OPĆINE DRAGALIĆ

Pravilnikom o proračunskim klasifikacijama propisano je da se organizacijska klasifikacija uspostavlja definiranjem razdjela, glave i proračunskih korisnika. Brojčana oznaka razdjela sastoji se od troznamenkastog broja te peteroznamenkastog broja za glavu gdje prve tri znamenke označavaju pripadnost razdjelu, a četvrta i peta znamenka označavaju glavu unutar razdjela. Sukladno naprijed navedenom u Proračunu Općine Dragalić utvrđena su sljedeći razdjeli i glave:

**Razdjel 001 - OPĆINSKO VIJEĆE**

 Glava 01 – Općinsko Vijeće

**Razdjel 002 - OPĆINSKA UPRAVA**

 Glava 02 – Jedinstveni upravni odjel

 Sukladno navedenom Pravilniku, programska klasifikacija se uspostavlja definiranjem programa, aktivnosti i projekata. Program se sastoji od jedne ili više aktivnosti (ili projekata), a aktivnost i projekt pripadaju samo jednom programu. Oznaka programa sastoji se od četveroznamenkaste brojke u rasponu od 1000 do 9999. Brojčana oznaka aktivnosti, tekućeg ili kapitalnog projekta je sedmeroznamenkasta oznaka koja se sastoji od slova A, T ili K i šesteroznamenkastog broja u rasponu od 100001 do 999999.

Ekonomska klasifikacija proračuna prikaz je prihoda i primitaka po prirodnim vrstama te rashoda i izdataka prema ekonomskoj namjeni kojoj služe. Pravilnikom o proračunskom računovodstvu i Računskom planu utvrđene su brojčane oznake i nazivi skupina/podskupina/računa.

Ministarstvo financija je krajem kolovoza dostavilo Upute za izradu proračuna jedinica lokalne i područne (regionalne) samouprave za razdoblje 2023. - 2025. (dalje u tekstu: Upute).

Sukladno članku 28. Zakona o proračunu Proračun jedinice lokalne i područne (regionalne) samouprave sastoji se od plana za proračunsku godinu i projekcija za slijedeće dvije godine, a sadrži financijske planove prikazane kroz opći i posebni dio i obrazloženje proračuna.

Opći dio proračuna sastoji se od sažetka Računa prihoda i rashoda i Računa financiranja.

Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji, te rashoda iskazanih prema funkcijskoj klasifikaciji.

Posebni dio proračuna sastoji se od plana rashoda i izdataka JLS iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. kojih je nositelj Jedinstveni upravni odjel.

Pri izradi proračuna potrebno je pridržavati se temeljnih proračunskih načela jedinstva i točnosti, proračunske godine, višegodišnjeg planiranja, načela uravnoteženosti, obračunske jedinice, univerzalnosti, specifikacije, dobrog financijskog upravljanja i načela transparentnosti. Proračun mora biti uravnotežen odnosno ukupni rashodi i izdaci moraju biti jednaki ukupnim prihodima i primicima.

Proračunom se iskazuju svi prihodi i primici te rashodi i izdaci koji se planiraju prema organizacijskoj, ekonomskoj, funkcijskoj, programskoj i lokacijskoj klasifikaciji, te izvorima financiranja. U proračunu se rashodi i izdaci vežu uz programe odnosno uz aktivnosti, kapitalne i tekuće projekte prema izvorima iz kojih će se financirati.

Nastavno se daje obrazloženje Općeg dijela proračuna za 2023. godinu i projekcija za 2024. i 2025. godinu, odnosno struktura prihoda i rashoda, te primitaka i izdataka Proračuna.

1. **PRORAČUN OPĆINE DRAGALIĆ ZA 2023.GODINU I PROJEKCIJE ZA 2024. I 2025. GODINU**

Proračun Općine Dragalić za 2023. godinu utvrđen je u iznosu od 1.733.198,00 €

Proračun za 2024. godinu projiciran je u iznosu od 995.000,00 €, a za 2025. godinu u iznosu od 645.900,00 €.

1. **STRUKTURA PRORAČUNA ZA RAZDOBLJE 2023.-2025.g. PREMA OSNOVNOJ KLASIFIKACIJI**

|  |  |  |  |
| --- | --- | --- | --- |
|  | **PLAN 2023** | **PLAN 2024** | **PLAN 2025** |
| PRIHODI POSLOVANJA | 1.141.569,00 |  995.900,00 | 645.900,00 |
| PRIHODI OD PRODAJE NEFINANCIJSKE IMOVINE | 591.629,00 | 0,00 | 0,00 |
| **UKUPNO PRIHODI** | **1.733.198,00** | **995.900,00** | **645.900,00** |
|  |  |  |  |
| RASHODI POSLOVANJA | 571.038,00 | 474.400,300 | 472.400,00 |
| RASHODI ZA NABAVU NEFINANCIJSKE IMOVINE | 1.162.160,00 | 521.500,00 | 173.500,00 |
| **UKUPNO RASHODI** | **1.733.198,00** | **995.900,00** | **645.900,00** |
|  |  |  |  |
|  IZDACI ZA FINANCIJSKU IMOVINU I OTPLATU ZAJMOVA  |  0,00 | **0,00** | **0,00** |
| **NETO FINANCIRANJE** |  **0,00** | **0,00** | **0,00** |
|  |  |  |  |
| **RAZLIKA** | **0,00** | **0,00** | **0,00** |
|  |  |  |
| DIO VIŠKA/MANJKA IZ PRETHODNIH GODINA KOJI ĆE SE POKRITI/RASPOREDITI U PLANIRANOM RAZDOBLJU | 0,00 | 0,00 | 0,00 |
|  |  |  |  |

U nastavku se obrazlaže Opći i Posebni dio Proračuna za 2023. godinu.

1. **PRIHODI I PRIMICI PRORAČUNA**

Prijedlogom Proračuna Općine Dragalić za 2023. godinu ukupni prihodi i primici planirani su u iznosu od 1.733.198,00 €.

Planirani prihodi općine za 2023.godinu su slijedeći:

|  |  |
| --- | --- |
| **Prihodi poslovanja** | **1.141.569,00** |
| **Prihodi od poreza** | **167.219,00** |
| **Pomoći iz inozemstva i od subjekata unutar općeg proračuna** | 786.000,00 |
| **Prihodi od imovine** | 118.600,00 |
| **Prihodi od upravnih i administrativnih pristojbi, pristojbi po posebnim propisima i naknada** | 69.750,00 |
|  |  |
| **Prihodi od prodaje nefinancijske imovine 591.629,00** |
|  |  |
|  |  |
|  |  |

1. **PRIHODI POSLOVANJA**

Ukupni prihodi poslovanja u 2023. godini planiraju se u iznosu od 1.141.569,00 €, a u strukturi ukupnih prihoda čine 65,86 %. U strukturi prihoda poslovanja porezni prihodi imaju udio u visini od 14,65 %, pomoći iz inozemstva i od subjekata unutar općeg proračuna u visini od 68,85 %, prihodi od imovine u visini od 10,39 %, prihodi od upravnih i administrativnih pristojbi, pristojbi po posebnim propisima i naknada u ukupnim prihodima poslovanja sudjeluju 6,11 %

1. **PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine planirani su u iznosu od 591.629,00 €, te u u strukturi ukupnih prihoda čine 34,14 %

1. **RASHODI I IZDACI PRORAČUNA**

Ukupno planirani rashodi i izdaci koji se predlažu u Prijedlogu Proračuna Općine Dragalić za 2023. godinu iznose 1.733.198,00 €. Rashodi poslovanja planirani su u 2023. godini u iznosu od 571.038,00 € i u ukupnim rashodima i izdacima sudjeluju s 32,95 %, rashodi za nabavu nefinancijske imovine planirani su u iznosu od 1.162.160,00 € i u ukupnim rashodima sudjeluju s 67,05 %

U nastavu dan je pregled osnovnih kategorija rashoda iskazanih po ekonomskoj klasifikaciji:

|  |  |
| --- | --- |
| **Rashodi poslovanja** |  **571.038,00** |
| **Rashodi za zaposlene** | **92.050,00** |
| **Materijalni rashodi** | **308.625,00** |
| **Financijski rashodi** | 1.330,00 |
| **Subvencije** | 8.000,00 |
| **Pomoći dane u inozemstvo i unutar općeg proračuna** | **77.760,00** |
| **Naknade građanima i kućanstvima na temelju osiguranja i druge naknade** | **38.600,00** |
| **Ostali rashodi** | **44.673,00** |
|  |   |
|  |  |
| **Rashodi za nabavu nefinancijske imovine** | **1.162.160,00** |
| **Rashodi za nabavu neproizvedene dugotrajne imovine** | **0,00** |
| **Rashodi za nabavu proizvedene dugotrajne imovine** | **1.162.160,00** |
|  |  |

1. **RASHODI PO IZVORIMA FINANCIRANJA**

Pozicije prihoda i primitaka kao i rashoda i izdataka Proračuna Općine Dragalić za 2023. godinu planirane su po izvorima financiranja, prema Pravilniku o proračunskim klasifikacijama (Narodne novine broj 26/2010. i 120/13.). Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene. Izvori financiranja planirani u Proračunu Općine Dragalić za 2023. godinu jesu:

- opći prihodi i primici

- vlastiti prihodi

- prihodi za posebne namjene

- pomoći

- prihodi od prodaje

 **Opći prihodi i primici** uključuju prihode po posebnim propisima za koje nije definirana namjena korištenja, a to su: prihodi od poreza, prihodi od imovine, prihodi od administrativnih (upravnih) pristojbi, prihodi od kazni, te primici od financijske imovine za koje nije definirana namjena korištenja.U 2023. godini planirani su opći prihodi i primici u iznosu od 168.219,00 €

**Vlastiti prihodi** su prihodi koje proračunski korisnik ostvari obavljanjem poslova na tržištu i u tržišnim uvjetima, a koje poslove mogu obavljati i drugi pravni subjekti izvan općeg proračuna (iznajmljivanje prostora), a njihov plan za 2023. godinu iznosi 32.100,00 €.

 **Prihodi za posebne namjene** uključuju prihode čija se namjena i korištenje utvrđuje posebnim zakonima i propisima a to su: komunalna naknada, komunalni doprinos, spomenička renta, doprinos za šume, naknada za koncesije, vodni doprinos, prihodi od zakupa poljoprivrednog zemljišta u vlasništvu države i naknada za zadržavanje nezakonito izgrađenih zgrada u prostoru, te prihodi za posebne namjene proračunskih korisnika. U 2023. godini planirani su u iznosu 156.250,00 €.

 **Pomoći** uključuju prihode koji se ostvaruju od inozemnih vlada, međunarodnih organizacija, drugih proračuna, ostalih subjekata unutar općeg proračuna i izvanproračunskih korisnika, a za 2023. godinu planirani su u iznosu od 786.000,00 €.

**Prihodi od prodaje** imovine čine prihode ostvarene prodajom nefinancijske imovine i a koristite se za usluge održavanja i u 2023. godini planirani su u iznosu od 590.629,00 €.

1. **RASHODI PO ORGANIZACIJSKOJ KLASIFIKACIJI**

Rashodi i izdaci koji se predlažu u Prijedlogu Proračuna Općine Dragalić za 2023. godinu planirani su po organizacijskoj klasifikaciji kako slijedi:

|  |  |
| --- | --- |
| - Predstavnička i izvršna tijela | 7.800,00 |
| - Jedinstveni upravni odjel |  1.725.398,00 |

##### OBRAZLOŽENJE PRORAČUNA OPĆINE DRAGALIĆ ZA 2023. GODINU I PROJEKCIJA ZA 2024. I 2025. GODINU

## OPĆI DIO PRORAČUNA

Makroekonomski parametri na razini države odražavaju se u određenoj mjeri na određivanje smjernica razvoja u Općini Dragalić kao i na prioritete u rashodima za sljedeće trogodišnje razdoblje.

Uzimajući u obzir da su makroekonomske projekcije i nadalje podložne određenim rizicima, planiranju proračuna za naredno razdoblje treba se pristupiti oprezno. Međutim, ne smije se zanemariti iskorištavanje pozitivnih kretanja i stvaranje temelja za rast, kao i pronalaženje dodatnih resursa za neophodno financiranje rashodovne strane proračuna. Značajan učinak na prihode trebalo bi imati povlačenje sredstava iz EU fondova gdje se očekuje daljnji pozitivan rast.

**Proračun Općine Dragalić za 2023. godinu iznosi 1.773.198,00 eura** što predstavlja smanjenje visine proračuna od 11,71 % u odnosu

na iznos osnovnog Proračuna za 2022. („Službeni glasnik“ broj 15/21), odnosno povećanje za 20,10 % u odnosu na iznos izmjena i dopuna Proračuna za 2022. („Službeni glasnik“ broj 8/22).

#### Projekcija proračuna za 2024. godinu projicirana je u iznosu od 995.900,00 eura, a za 2025. godinu u iznosu od 645.900,00 eura.

#### U nastavku se daje tablica u kojoj je prikazano izvršenje proračuna za 2017.-2021. s izvornim planom za 2022. u eurima i kunama, struktura proračuna za 2023. godinu u eurima i projekcijama za 2024. i 2025. također u eurima.

####  Tablica 2.: Struktura proračuna s izvršenjem u razdoblju 2017.-2025.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **R.br.** | **OPIS** | **Ostvareno 2017.** **u Kn** | **Ostvareno 2018.** **u Kn** | **Ostvareno 2019.** **u Kn** | **Ostvareno 2020.** **u Kn** | **Ostvareno****2021.****U Kn** | **Plan proračuna za 2022.g.****u Kn** |  **Plan Proračuna za 2022. U €** | **Proračun 2023.**  **u €** | **PROJEKCIJE 2024. u €** | **PROJEKCIJE 2025. U €** |
|  |  |  |  |  |  |  |  |  |  |  |  |
| 1 | 2 | 3 | 4 | 6 | 7 | 8 |  | 9 | 8 | 10 | 11 |
| **A** | **UKUPNI PRIHODI I PRIMICI** | **3.072.128,81** | **4.967.742,44** | **4.866.559,17** | **6.933.050,39** | **5.954.850,12** | **8.277.500,00** | **1.098.613,04** | **1.733.198,00** | **995.900,00** | **645.900,00** |
| **A1** | **UKUPNI PRIHODI** | **3.072.128,81** | **4.967.742,44** | **4.866.559,17** | **6.933.050,39** | **5.954.850,12** | **8.277.500,00** | **1.098.613,04** | **1.733.198,00** | **995.900,00** | **645.900,00** |
|  | Prihodi poslovanja | 3.072.128,81 | 4.967.742,44 | 4.886.559,17 | 6.933.050,39 | 5.954.850,12 | 5.277.500,00 | 700.444,61 | 1.141.569,00 | 995.900,00 | 645.900,00 |
| Prihodi od prodaje nefinancijske imovine | 0,00 | 0,00 | 0,00 | 0,00 | 0,00 | 3.000.000,00 | 398.168,43 | 591.629,00 | 0,00 | 0,00 |
|  |  |  |  |  |  |  |  |  |  |  |  |
| **B** | **UKUPNI RASHODI I IZDACI** | **2.427.682,74** | **4.064.856,23** | **5.314.215.91** | **8.155.478,84** | **4.630.900,40** | **10.873.357,21** | **1.443.142,52** | **1.733.198,00** | **995.900,00** | **645.900,00** |
| **B1** | **UKUPNI RASHODI** | **2.427.682,74** | **4.064.856,32** | **5.314.215,91** | **8.155.478,84** | **4.630.900,40** | **10.873.357,21** | **1.443.142,52** | **1.733.198,00** | **995.900,00** | **645.900,00** |
|  | Rashodi poslovanja | 1.987.059,88 | 2.176.336,07 | 2.942.670,94 | 3.129.715,30 | 3.413.392,04 | 3.987.761,71 | 529.266,96 | 571.038,00 | 474.400,00 | 472.400,00 |
| Rashodi za nabavu nefinancijske imovine | 440.622,86 | 1.888.520,25 | 2.371.544,97 | 5.025.763,54 | 1.217.508,36 | 6.885.595,50 | 913.875,56 | 1.162.160,00 | 521.500,00 | 173.500,00 |
|  |  |  |  |  |  |  |  |  |  |  |  |
| **C** | **VIŠAK/MANJAK PRIHODA–tekući (A- B)** | **644.446,07** | **902.886,12** | **-447.656,74** | **-1.222.428,45** | **1.323.949,72** | **-2.595.857,21** | **-344.529,48** | **0,00** | **0,00** |  **0,00** |
| **C1** | **Višak / manjak iz prethodne godine** | **1.508.217,16** | **2.153.653,37** | **3.056.539,49** | **2.608.882,85** | **1.386.454,40** | **2.710.404,12** | **359.732,45** | **0,00** | **0,00** | **0,00** |
|  |  |  |  |  |  |  |  |  |  |  |  |
| **D** | **UKUPNO VIŠAK / MANJAK PRIHODA****(C+ PRIJENOS VIŠKA/MANJKA IZ PRETHODNE GODINE)** | **2.152.663,23** | **3.056.539,49** | **2.608.882,85** | **1.386.454,40** | **2.710.404,12** | **114.546,91** | **15.202,97** | **0,00** | **0,00** | **0,00** |

### PRIHODI

**Prihodi poslovanja** planirani su u iznosu od 1.141.559,00 eura i u ukupnim prihodima sudjeluju sa 65,87%. U odnosu na ostvarene u 2021.

godini planirani prihodi poslovanja za 2023. godinu veći su za 44,44 %, a u odnosu na plan za 2022. godinu za 62,98 %.

**Prihodi od poreza** planirani su u iznosu od 167.219,00 eura što je za 40,93 % veće u odnosu na ostvarene prihode od poreza u 2021. godini

Prihodi od poreza u strukturi prihoda poslovanja sudjeluju sa 14,65 %.

**Pomoći iz inozemstva i od subjekata unutar općeg proračuna** planirane u iznosu od 786.000,00 eura, u strukturi prihoda poslovanja sudjeluju sa 68,85 %. U odnosu na ostvarenje u 2021. godini, pomoći planirane u 2023. godini veće su za 56,68%, a u odnosu na plan za 2022. godinu 105,66%.

Planirane su pomoći:

* od Ministarstva financija (sredstva fiskalnog izravnanja) u iznosu od 265.000,00 €
* od HZZ, za provođenje Mjere Javni radovi za 2022.g. 6.000,00 €
* od javnih poziva na natječaje za izgradnju, društvene, socijalne, gospodarske i komunalne infrastrukture u iznosu od 549.000,00 eura za financiranje projekata vodoodvodnje naselja Mašić i Medari, izgradnja kanalizacije naselja Mašić i Medari, sanacije ratom razrušenih domova, odnosno nove gradnje, ceste u Mašiću (južni odvojak I), asfaltiranje dijela ulice Stjepana Radića u Dragaliću, izgradnju javne površine Trga u Dragaliću, školsko sportske dvorane uz OŠ Dragalić…

**Prihodi od imovine** u prihodima poslovanja u iznosu 118.600,00 eura sudjeluju sa 10,39 %. U odnosu na ostvarene prihode od imovine u 2021. godini veći su za 4,36 %, a u odnosu na plan za 2022. godinu za 4,93%.

**Prihodi od upravnih i administrativnih pristojbi, pristojbi po posebnim propisima i naknada** planirani su u iznosu od 69.750,00 eura što je za 23,67 % više u odnosu na ostvarenje u 2021. godini, a u odnosu na plan za 2022. godinu više za 29, %. U prihodima poslovanja sudjeluju sa 6,11%.

### PRIHODI OD PRODAJE NEFINANCIJSKE IMOVINE

**Prihodi od prodaje nefinancijske imovine** planirani u iznosu od 591.629,00 eura, sudjeluju u ukupnim prihodima sa 51,83% a obuhvaćaju:

* prihode od prodaje poljoprivrednog i građevinskog zemljišta u vlasništvu Općine u iznosu od 591.629,00 eura.

Prihodi poslovanja i prihodi od prodaje nefinancijske imovine u ukupnom iznosu od 1.733.198,00 eura raspoređeni su na rashode poslovanja u iznosu od 571.038,00 eura i na rashode za nabavu nefinancijske imovine u iznosu od 1.162.160,00 eura.

**Graf 1**.: **Struktura planiranih prihoda i primitaka Proračuna u 2023. – ekonomska klasifikacija**

# RASHODI

### RASHODI POSLOVANJA

Rashodi poslovanja u ukupnim rashodima sudjeluju sa 32,95 %

***Rashodi za zaposlene*** planirani su u iznosu od 92.050,00 eura, te u ukupnim rashodima sudjeluju sa 5,31 % a odnose se na plaće dužnosnika, službenika, namještenika i zaposlenih u programu javnog rada, te na božićnicu i uskrsnicu za službenike i namještenike.

Povećanje osobnih dohodaka planira se za 0,5% zbog zakonskog povećanja plaće za 0,5% po svakoj godini radnog staža, te upošljavanje jednog službenika u Jedinstveni upravni odjel.

U programu javnog rada planirano je zapošljavanje 6 nezaposlenih osoba.

***Materijalni rashodi*** planirani su u iznosu od 308.625,00 eura i u ukupnim rashodima poslovanja sudjeluju sa 17,81%. U odnosu na izvršene materijalne rashode u 2021. godini veći su za 16,24 %, a u odnosu na planirane za 2022. godinu veći su za 23,79 %.

U okviru ove skupine evidentirani su svi troškovi ( naknade troškova za zaposlene, rashodi za materijal i energiju, rashodi za usluge, tekuće i investicijsko održavanje poslovnih objekata i komunalne infrastrukture, ostali nespomenuti rashodi poslovanja) koji su neophodni za normalno i redovito funkcioniranje općinske uprave odnosno Općine kao jedinice lokalne samouprave.

***Financijski rashodi*** planirani su u iznosu od 1.330,00 eura i u ukupnim rashodima poslovanja sudjeluju sa 0,8 % a odnose se na rashode za usluge platnog prometa i bankarske usluge.

***Pomoći dane u inozemstvo i unutar općeg proračuna*** planirane su u iznosu od 77.760,00 eura i čine 13,62% ukupnih rashoda poslovanja. U odnosu na izvršenje 2021. godine ovi rashodi veći su za 227,58%, a u odnosu na plan za 2022. godinu za 5,41 %

Pomoći obuhvaćaju pomoći dječjem vrtiću za sufinanciranje troškova rada komunalnog redara, financiranje troškova male škole, sufinanciranje boravka djece u vrtiću, pomoć OŠ.

***Naknade građanima i kućanstvima*** planirane u iznosu od 38.600,00 eura u ukupnim rashoda poslovanja sudjeluju sa 6,76% i veće su za 77,65 % u odnosu na izvršenje u 2021. godini, a za 4,24% u odnosu na plan za 2022. godinu. Sredstva su namijenjena za sufinanciranje analize tla, izgradnje, sufinanciranje troškova prijevoza i učeničkih domova učenicima srednjih škola, stipendije studenata, podmirenje troškova stanovanja, pomoć umirovljenicima, potpore za novorođenčad…

***Ostali rashodi*** planirani su u iznosu od 44.673,00 eura i u ukupnim rashodima poslovanja sudjeluju sa 7,82%. U odnosu na izvršenje u 2021. godini manji su 13,99%, a na u odnosu na plan za 2022. godinu manji za 23,08%.

Ovi rashodi obuhvaćaju tekuće donacije političkim strankama, udrugama informativno izdavačkim subjektima, proračunsku pričuvu, kapitalnu donaciju vjerskim zajednicama i kapitalnu pomoć Vodovodu Zapadne Slavonije za povrat kredita Svjetske banke.

### RASHODI ZA NABAVU NEFINANCIJSKE IMOVINE

***Rashodi za nabavu nefinancijske imovine*** planirani u iznosu 1.162.160,00 eura u odnosu na izvršene rashode u 2021. godini veći su 619,20% u odnosu na plan za 2022. godinu veći za 27,17%. U ukupnim rashodima sudjeluju sa 67,05 %.

Planirana sredstva su za sanaciju ratom razrušenih društvenih domova u naselju Poljane, izradu projektne dokumentacije za izgradnju nogostupa u naselju Poljane, dodatna ulaganja na domovima u Mašiću i Dragaliću, izgradnju nerazvrstane ceste u naselju Mašić, izgradnja garaža uz zgradu općinske uprave. Planiran je i početak uređenja javne površine u sjedištu Općine, odnosno Trga sv.Ivana Krstitelja s dijelom ulice Stjepana Radića, te konačnog uređenja područja trga. Planiran je početak izgradnje kanalizacije naselja Mašić i Medari, nastavak izgradnje školsko sportske dvorane uz OŠ Dragalić. Planirana su sredstva za nastavak rekonstrukcije dijela vatrogasnog doma i priključenja na električnu mrežu. Planirana su sredstva za izgradnju zgrade ambulante obiteljske medicine, sa prostorom za stomatologa. Intervencija na dječjem vrtiću po Rješenju o početku obavljanja djelatnosti, odnosno uvjetima za nastavak rada.

### RASHODI PO IZVORIMA FINANCIRANJA

Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene. Za svaki od prihoda

određeno je uz koji se izvor financiranja veže.

Osnovni izvori financiranja jesu: opći prihodi i primici, prihodi za posebne namjene, pomoći, donacije, prihodi od prodaje ili zamjene nefinancijske

imovine i naknade s naslova osiguranja te namjenski primici.

**Izvor financiranja opći prihodi i primici (nenamjenski)** čine prihodi koji se ostvaruju temeljem posebnog propisa kojim za prikupljene prihode nije definirana namjena korištenja. Ovaj izvor financiranja čine: prihodi od poreza, prihodi od financijske imovine, prihodi od nefinancijske imovine, prihodi od upravnih i administrativnih pristojbi, prihodi od kazni te primici od financijske imovine.

**Izvor financiranja prihodi za posebne namjene** uključuje prihode kojih su korištenje i namjena utvrđeni posebnim zakonima i propisima. Ovaj

izvor financiranja čine sljedeće vrste prihoda: komunalni doprinos, komunalna naknada, grobna naknada, vodni doprinos, naknade od zakupa i prodaje poljoprivrednog zemljišta, prihodi od promjene namjene poljoprivrednog zemljišta, naknade za ozakonjenje nezakonito izgrađene građevine te prihodi od prodaje državnih kuća na području posebne državne skrbi.

**Izvor financiranja pomoći** čine prihodi ostvareni od inozemnih vlada, od međunarodnih organizacija te institucija i tijela EU, prihodi iz drugih proračuna, te ostalih subjekata unutar općeg proračuna.

**Izvor financiranja donacije** su novčana sredstva koja bez obveze vraćanja u proračun proračunski korisnici dobiju od pravnih i fizičkih osoba izvan opće države. Ovaj izvor financiranja čine prihodi od tekućih i kapitalnih donacija ostvarenih od neprofitnih organizacija, trgovačkih društava i ostalih subjekata izvan opće države.

**Izvor financiranja prihodi od prodaje ili zamjene nefinancijske imovine** i naknade s naslova osiguranja čine sredstva od prodaje i zamjene nefinancijske dugotrajne imovine i od nadoknade štete s osnova osiguranja. Ovaj izvor financiranja čine prihodi od prodaje zemljišta i prava građenja, prihodi od prodaje stanova i poslovnih prostora u vlasništvu jedinice lokalne samouprave te prihodi od refundacija šteta. Sukladno Zakonu o proračunu, sredstva od prodaje i zamjene nefinancijske imovine i refundacije šteta mogu se koristiti samo za kapitalne rashode. Kapitalni rashodi su: rashodi za nabavu nefinancijske imovine, rashodi za održavanje nefinancijske imovine, kapitalne pomoći koje se daju trgovačkim društvima u kojima država, odnosno jedinica lokalne i područne (regionalne) samouprave ima odlučujući utjecaj na upravljanje za nabavu nefinancijske imovine i dodatna ulaganja u nefinancijsku imovinu te ulaganja u dionice i udjele trgovačkih društava.

U nastavku se daje struktura proračuna prema izvorima financiranja:

BROJČANA OZNAKA I NAZIV

PRIJEDLOG PRORAČUNA ZA 2023.

PROJEKCIJA PRORAČUNA ZA 2024.

PROJEKCIJA PRORAČUNA ZA 2025.

|  |  |  |  |  |
| --- | --- | --- | --- | --- |
|  | **UKUPNI RASHODI** | **1.733.198,00** | **995.900,00** | **645.900,00** |
| **Izvor 1.** | **OPĆI PRIHODI I PRIMICI** | **165.219,00** | **32.100,00** | **32.100,00** |
| **Izvor 3.** | **VLASTITI PRIHODI** | **622.729,00** | **32.100,00** | **32.100,00** |
| Izvor 3.1**.** | Iznajmljivanje opreme, služnost… | 32.100,00 | 32.100,00 | 32.100,00 |
| Izvor 3.2. | Zakup poljoprivrednog zemljišta, prijenos iz preth.godina | 0,00 | 0,00 | 0,00 |
| Izvor 3.3. | Prihod od prodaje nefinancijske imovine | 590.629,00 | 0,00 | 0,00 |
| **Izvor 4.** | **PRIHODI ZA POSEBNE NAMJENE** | **156.250,00** | **111.000,00** | **112.000,00** |
| Izvor 4.1. | Prihod od doprinosa za šume | 55.000,00 | 1.000,00 | 1.000,00 |
| Izvor 4.2. | Prihodi od komunalnog doprinosa | 150,00 | 0,00 | 0,00 |
| Izvor 4.3. | Prihodi od legalizacije | 500,00 | 0,00 | 0,00 |
| Izvor 4.4. | Prihodi od komunalne naknade | 14.600,00 | 20.000,00 | 20.000,00 |

|  |  |  |  |  |
| --- | --- | --- | --- | --- |
| Izvor 4.5. | Prihodi od zakupa poljoprivrednog zemljišta | 81.000,00 | 85.000,00 | 86.000,00 |
| Izvor 4.7. | Prihod od koncesije poljoprivrednog zemljišta | 5.000,00 | **5.000,00** | **5.000,00** |
| **Izvor 5.** | **TEKUĆE POMOĆI** | **786.000,00** | **721.280,00** | **374.280,00** |
| Izvor 5.1. | Hrvatski zavod za zapošljavanje | 6.000,00 | 6.000,00 | 6.000,00 |
| Izvor 5.2. | Državni proračun | 515.000,00 | 465.000,00 | 156.000,00 |
| Izvor 5.4. | Ministarstvo financija – fiskalno izravnanje | 265.000,00 | 250.280,00 | 212.280,00 |

### RASHODI PO FUNKCIJSKOJ KLASIFIKACIJI

Funkcijska klasifikacija pokazuje aktivnosti jedinice lokalne i područne (regionalne) samouprave organizirane i razvrstane prema ulaganjima sredstava u djelatnost: opće javne usluge, javni red i sigurnost, ekonomske poslove, zaštitu okoliša, unapređenje stanovanja i stambeno komunalne djelatnosti, zdravstvo, rekreaciju te kulturnu i vjersku djelatnost, obrazovanje i socijalnu zaštitu. U nastavku se daje struktura proračuna prema funkcijskoj klasifikaciji:



1. **OBRAZLOŽENJE POSEBNOG DIJELA PRORAČUNA**

### PROGRAM – P1001 DONOŠENJE AKATA I MJERA IZ DJELOKRUGA PREDSTAVNIČKOG TIJELA

### PROGRAM – P1002 PROGRAM POLITIČKIH STRANAKA

Programi obuhvaćaju aktivnosti koje omogućuju obavljanje poslova Općinskog vijeća, i rada političkih stranaka koje participiraju u sastavu Općinskog Vijeća.

Cilj programa je osiguranje organizacijskih, tehničkih i drugih uvjeta za održavanje redovnih sjednica Općinskog vijeća, proslavu Dana općine, za rad udruga i grupa, provedbu izbora za predstavnička tijela i načelnika te izradu programa razvoja općine za naredno razdoblje.

Članovima Općinskog vijeća isplaćuje se naknada za rad sukladno Odluci o visini naknade.

Sredstva za financiranje političkih stranaka zastupljenih u Općinskom vijeću osiguravaju se u Proračunu sukladno Zakonu o financiranju političkih aktivnosti i izborne promidžbe i Odluci o raspoređivanju sredstava za rad političkih stranaka u Općinskom vijeću.

Aktivnost obilježavanje Dana općine obuhvaća organiziranje svečane sjednice i domjenka u povodu Dana Općine, dodjelu nagrada i priznanja zaslužnim pojedincima i pravnim osobama.

Cilj programa je unapređivanje, očuvanje i zaštita položaja nacionalne manjine te ostvarivanje razumijevanja, uvažavanja i tolerancije kao i očuvanje etničke raznolikosti i multikulturalnost kroz djelovanje Vijeća srpske nacionalne manjine.

Pokazatelji uspješnosti su pravodobnost usklađivanja općih akata sa zakonom, redovno održavanje sjednica Općinskog vijeća, broj održanih radionica o izradi poslovnih planova, uspješno provedeni izbori, te konstantan i uspješan rada Vijeća srpske nacionalne manjine. Vijeće srpske nacionalne manjine obavlja poslove propisane Ustavnim zakonom o pravima nacionalnih manjina („Narodne novine“ br. 155/02, 47/10, 80/10 i 93/11). Ustavni zakonom utvrđena je obveza financiranja rada vijeća nacionalnih manjina od strane jedinica samouprave.

Za izvršenje programa u razdoblju od 2023. do 2025. godine planirana su sljedeća sredstva:

|  |  |  |  |
| --- | --- | --- | --- |
| Aktivnost/projekt | Proračun za2023. | ProjekcijaProračuna za2024. | ProjekcijaProračuna za2025. |
| Sjednice Općinskog vijeća | 4.300.00 | 4.300,00 | 4.300,00 |
| Financiranje političkih stranaka | 1.700,00 | 1.700,00 | 1.700,00 |
| Obilježavanje Dana općine | 1.000,00 | 7.000,00 | 7.000,00 |
| Izbori članova Općinskog Vijeća iOpćinskog načelnika | 0,00 | 0,00 | 0,00 |
| Rad Vijeća nacionalnih manjina | 800,00 | 800,00 | 800,00 |

### PROGRAM – P1003 JAVNA UPRAVA I ADMINISTRACIJA

Općinski načelnik zastupa općinu i nositelj je izvršne vlasti odnosno izvršava ili osigurava izvršavanje općih akata Općinskog vijeća, usmjerava djelovanje upravnih tijela Općine u obavljanju poslova iz njihovoga samoupravnog djelokruga, te nadzire njihov rad, upravlja nekretninama i pokretninama u vlasništvu općine kao i njezinim prihodima i rashodima u skladu sa Zakonom i Statutom, odlučuje o stjecanju i otuđivanju nekretnina i pokretnina općine u skladu sa Zakonom i Statutom, te obavlja i druge poslove utvrđene Zakonom i Statutom.

Cilj programa je osiguranje uvjeta za redovan rad Jedinstvenog upravnog odjela, te općinskog načelnika i njegovih zamjenika, te budućih namještenika i službenika.

 Pokazatelji uspješnosti su pravodobna priprema prijedloga općih akata, programa, planova i projekata te provedba odluka Općinskog vijeća.

AKTIVNOSTI:

* A100301 Administrativno, tehničko i stručno osoblje
* A100302 Tekuća pričuva proračuna
* A100303 Održavanje zgrada za redovno korištenje
* A103304 Sufinanciranje komunalnog redara
* A103305 Lokalna akcijska grupa (LAG),

se odnose na osobne dohotke općinskog načelnika, zamjenika, planiranih budućih namještenika i službenika, troškove službenog putovanja, goriva, telefona, promidžbe i proračunske zalihe. Pokazatelji uspješnosti su pravodobna priprema općih akata i provedba odluka Općinskog vijeća.

Na LAG Zapadna Slavonija, čija je Općina Dragalić članica, osnovan je sa zadatkom da izradi lokalnu razvojnu strategiju, usmjerava i prati provedbu iste, informira lokalno stanovništvo o postojećim mogućnostima i prijavama za projekte u skladu s lokalnom strategijom razvoja, dogovora usavršavanje i radionice za lokalno stanovništvo (npr. O pripremi pojedinačnih poslovnih planova, prijedloga projekata, vođenja računovodstva) i provodi natječaje za financiranje projekata.

Također odnose se i na sukladno potpisanom Sporazumu i na udjel u financiranju zajedničke službe komunalnog redarstva, na raspolaganje po potrebi i u skladu sa Odlukom o izvršavanju Proračuna, sa tekućom pričuvom, te također osiguravanjem uvjeta i sredstava za održavanje funkcionalnih zgrada za korištenje.

Sredstva planirana u razdoblju 2023.-2025. godine, potrebna za izvršenje navedenih aktivnosti unutar programa su:

|  |  |  |  |
| --- | --- | --- | --- |
| Aktivnost | Proračun za 2023. | Projekcija Proračuna za 2024. | Projekcija Proračuna za 2025. |
| Administrativno, tehničko i stručno osoblje | 142.380,00 | 142.380,00 | 142.380,00 |
| Tekuća pričuva proračuna | 2.008,00 | 3.070,00 | 3.070,00 |
| Održavanje zgrada za redovno korištenje | 3.320,00 | 3.500,00 | 3.500,00 |
| Sufinanciranje komunalnog redara | 4.760,00 | 4.800,00 | 4.800,00 |
| Lokalna akcijska grupa (LAG) | 2.655,00 | 0,00 | 0,00 |

Također unutar Programa P1003, nalaze se jedan tekući i tri kapitalna projekta, i to:

* TEKUĆI PROJEKT – T100301 Javni radovi

se odnosi na provođenje „Mjere HZZ-a Javnih radova“ koje provodimo svake godine s ciljem unaprjeđenja kvalitete života na području cijele Općine. Svake godine zapošljavamo određeni broj slabije zapošljivih osoba, koje iz bilo kog razloga teže pronalaze zaposlenje. Sredstva planirana u razdoblju 2023.-2025. godine, potrebna za izvršenje navedenih aktivnosti unutar programa su:

|  |  |  |  |
| --- | --- | --- | --- |
| Tekući projekt | Proračun za2023. | ProjekcijaProračuna za2024. | ProjekcijaProračuna za2025. |
| Javni radovi | 19.400,00 | 19.400,00 | 19.400,00 |

* KAPITALNI PROJEKT – K100301 Uredski namještaj i informatizacija uprave
* KAPITALNI PROJEKT – K100302 Sanacija ratom razrušenih domova
* KAPITALNI PROJEKT – K100303 Dodatna ulaganja Društveni dom Dragalić,

se odnosi na nabavu postrojenja i opreme, odnosno PC, pisača, ekrana , za potrebe instaliranja radnih jedinica za planirane uposlene u JUO Općine, te na nabavu kancelarijskog namještaja za iste, također obzirom na ratno naslijeđe potreba za konstantnim obnavljanjem još uvijek devastiranih društvenih prostora, kao i za održavanjem obnovljenih i novoizgrađenih. Sredstva planirana u razdoblju 2023.-2025. godine, potrebna za izvršenje navedenih aktivnosti unutar programa su:

|  |  |  |  |
| --- | --- | --- | --- |
| Kapitalni projekt | Proračun za2023. | ProjekcijaProračuna za2024. | ProjekcijaProračuna za2025. |
| Uredski namještaj i informatizacija uprave | 5.660,00 | 6.000,00 | 3.000,00 |
| Sanacija ratom razrušenih domova | 50.000,00 | 50.000,00 | 50.000,00 |
| Dodatna ulaganja Društveni dom Dragalić | 10.000,00 | 5.000,00 | 5.000,00 |

### PROGRAM – P1004 ODRŽAVANJE KOMUNALNE INFRASTRUKTURE

se odnosi na rashode za usluge i rashode za materijal i energiju. Program je podijeljen u šest aktivnosti i jedan tekući projekt i ukupno je planiran sa 59.900,00 eura u 2023.godini.

 Cilj Programa je održavanje komunalne infrastrukture u stanju funkcionalne sposobnosti.

 Pokazatelji uspješnosti programa su uređene javne zelene površine i groblja, sanirana oštećenja na nerazvrstanim cestama u naseljima općine,

 prohodne ceste u zimskom razdoblju, osvijetljene nerazvrstane ceste, izrađeni geodetski elaborati izvedenog stanja komunalne infrastrukture radi

 upisa komunalne infrastrukture u zemljišne knjige i evidentiranja u katastru kao javnog dobra u općoj uporabi u neotuđivom vlasništvu Općine,

 broj deratiziranih kućanstava, broj larvicidnih tretmana i broj intervencija vezanih uz napuštene životinje (najčešće pse).

 - AKTIVNOST – A100401 Održavanje javnih površina

* AKTIVNOST – A100402 Održavanje nerazvrstanih cesta
* AKTIVNOST – A100403 Održavanje javne rasvjete,

se odnosi na košnju parkova, dječjih igrališta, sportskih prostora i sl., materijal i dijelove za održavanje opreme u parkovima i dječjim igralištima, nabavku sadnica drveća, ukrasnog grmlja i cvijeća, za nasipavanje staza u parkovima i dječjim igralištima, čišćenje snijega s nerazvrstanih cesta i pješačkih staza, materijala za hitne popravke udarnih rupa i nasipanje. Održavanje nadstrešnica i javnih zdenaca, zamjena rasvjetnih tijela vanjske javne rasvjete, trošak električne energije za osvjetljavanje javnih površina i prometnica, popravke javne rasvjete, održavanje klupa na javnim površinama, materijal za održavanje mrtvačnica i ograda na grobljima, troškove odvoza smeća, odvodnje i vode. Održavanje javne odvodnje oborinskih voda, zbrinjavanja pasa lutalica. Sredstva planirana u razdoblju 2023.-2025. godine, potrebna za izvršenje navedenih aktivnosti unutar programa su:

|  |  |  |  |
| --- | --- | --- | --- |
| Aktivnosti | Proračun za2023. | ProjekcijaProračuna za2024. | ProjekcijaProračuna za2025. |
| Održavanje javnih površina | 23.000,00 | 20.000,00 | 20.000,00 |
| Održavanje nerazvrstanih cesta | 2.000,00 | 2.000,00 | 2.000,00 |
| Održavanje javne rasvjete | 11.000,00 | 11.000,00 | 11.000,00 |

* TEKUĆI PROJEKT – T100403 Održavanje groblja
* AKTIVNOST – A100405 Desinsekcija i deratizacija
* AKTIVNOST – A100406 Zbrinjavanje pasa lutalica
* AKTIVNOST - A100407 Održavanje javne odvodnje oborinskih voda

|  |  |  |  |
| --- | --- | --- | --- |
| Tekući projekt | Proračun za2023. | ProjekcijaProračuna za2024. | ProjekcijaProračuna za2025. |
| Održavanje groblja | 5.700,00 | 5.000,00 | 5.000,00 |
|  Aktivnost |
| Dezinsekcija i deratizacija | 12.000,00 | 12.000,00 | 12.000,00 |
| Zbrinjavanje pasa lutalica | 2.700,00 | 2.500,00 | 1.500,00 |
| Održavanje javne odvodnje oborinskih voda | 3.500,00 | 3.000,00 | 3.000,00 |

### PROGRAM – P1005 GRAĐENJE OBJEKATA KOMUNALNE INFRASTRUKTURE

se odnosi na rashode za građenje objekata, nabavu nematerijalne proizvedene imovine (projekte), nabavku postrojenja i opreme. Program je podijeljen na tri kapitalna projekta i ukupno je planiran sa 549.000,00 eura u Planu za 2023.godinu.

 Cilj programa je povećanje komunalnog standarda i sigurnosti odvijanja prometa.

 Pokazatelji uspješnost su dužina rekonstruiranih/izgrađenih nerazvrstanih cesta i javnih površina.

* KAPITALNI PROJEKT – K100501 Izgradnja cesta i javnih površina
* KAPITALNI PROJEKT – K100502 Izgradnja i adaptacija mrtvačnica
* KAPITALNI PROJEKT – K100503 Izgradnja garaže i ostave
* KAPITALNI PROJEKT – K100504 Izgradnja javne površine (Trg)

|  |  |  |  |
| --- | --- | --- | --- |
| Kapitalni projekt | Proračun za2023. | ProjekcijaProračuna za2024. | ProjekcijaProračuna za2025. |
| Izgradnja cesta i javnih površina | 134.000,00 | 0,00 | 0,00 |
| Izgradnja i adaptacija mrtvačnica | 0,00 | 1.000,00 | 1.000,00 |
| Izgradnja garaže i ostave | 7.000,00 | 1.000,00 | 1.000,00 |
| Izgradnja javne površine (Trg) | 408.000,00 | 400.000,00 | 91.000,00 |

Planira se građenje pješačke staze u naselju Poljane, dvije nerazvrstane ceste u naselju Dragalić, rekonstrukcija ceste u Mašiću kč.br.372 – dužine cca 250m, rekonstrukcija pješačke staze u naseljima Mašić i Medari te rekonstrukcija ceste u ulici Stjepana Radića u naselju Dragalić. U planu je gradnja garaže i ostave uz zgradu općinske uprave te rekonstrukcija Trga u općinskom središtu, u naselju Dragalić, uz dio ulice Stjepana Radića, s ciljem konačnog urbanističkog rješenja izgleda samog Trga i pripadajućeg prostora uz zgrade javne namjene, (Osnovne škole, zgrade općinske uprave, društvenog doma, mjesne crkve, vatrogasnog doma, poštanskog ureda, zgrade dječjeg vrtića i budućih zgrada školsko sportske dvorane i ambulante obiteljske medicine i stomatološke ordinacije), kako bi sam centralni Trg sa svim navedenim sadržajima dobio suvremen izgled i funkcionalnost s novim parkirnim mjestima i proširenim kolnikom uz formiranje zelenih površina na zacjevljenim i prekrivenim kanalima oborinskih voda.

### PROGRAM – P1006 RAZVOJ SUSTAVA VODOOPSKRBE I ODVODNJE

se odnosi na početak gradnje sustava kanalizacije naselja Mašić i Medari, za koje su poduzete aktivnosti u suradnji sa javnim isporučiteljem vodnih usluga „Vodovodom Zapadna Slavonija“ d.o.o. koje je podnijelo zahtjev za početak financiranja izgradnje kanalizacije prema „JP Hrvatske vode“, također planira se nastavak izgradnje vodoopskrbe naselja Donji Bogićevci, odnosno dovršetak izgradnje i početak priključaka domaćinstava na javnu vodoopskrbnu mrežu s pitkom vodom. Ovaj program sačinjavaju dva kapitalna projekta ukupne planirane vrijednosti u 2023.godini u iznosu 310.763,00 eura.

 Program obuhvaća aktivnosti i projekte vezane za javnu odvodnju i vodoopskrbu.

 Cilj programa je vodopskrba kućanstava i smanjenje onečišćenja voda.

 Pokazatelji uspješnosti su broj korisnika vodopskrbnog sustava i javne odvodnje.

* KAPITALNI PROJEKT – K100601 Izgradnja kanalizacije
* KAPITALNI PROJEKT – K100602 Izgradnja vodovoda

|  |  |  |  |
| --- | --- | --- | --- |
| Kapitalni projekt | Proračun za2023. | ProjekcijaProračuna za2024. | ProjekcijaProračuna za2025. |
| Izgradnja kanalizacije | 265.000,00 | 0,00 | 0,00 |
| Izgradnja vodovoda | 45.763,00 | 0,00 | 0,00 |

### PROGRAM – P1009 RAZVOJ POLJOPRIVREDE

se odnosi na radove na sanaciji poljskih putova nasipanjem, uređenjem prijelaza preko kanalske mreže, održavanje kanala uz poljske puteve, odmuljivanje i čišćenje zapuštene i zarasle kanalske mreže i aktivnosti na provođenju Zakona o poljoprivrednom zemljištu, provođenju poticajnih mjera u cilju unaprjeđenja poljoprivrede na području Općine, provođenjem edukacija, osposobljavanja, sufinanciranjem analize poljoprivrednog tla s konačnim ciljem veće proizvodnje i što boljeg i kvalitetnijeg održavanja rudina. Program je planiran kroz četiri aktivnosti, a planirana sredstva u 2023.godinu su u ukupnom iznosu od 98.500,00 eura.

 Cilj programa je stvoriti pretpostavke za brži i kvalitetniji razvoj obiteljskih poljoprivrednih gospodarstava.

 Pokazatelji uspješnosti su povećanje poljoprivrednih površina po obiteljskom poljoprivrednom gospodarstvu, dužina saniranih poljskih putova,

 dužina očišćenih kanala, broj održanih radionica i edukacija za OPG, broj izvršenih analiza tla.

* AKTIVNOST – A100901 Održavanje poljskih putova
* AKTIVNOST – A100902 Poticajne mjere za unaprjeđenje poljoprivrede
* AKTIVNOST – A100903 Čišćenje osnovne kanalske mreže
* AKTIVNOST – A100904 Provedba javnih natječaja za prodaju i zakup drž. polj. zemljišta

|  |  |  |  |
| --- | --- | --- | --- |
| Aktivnosti | Proračun za2023. | ProjekcijaProračuna za2024. | ProjekcijaProračuna za2025. |
| Održavanje poljskih putova | 80.000,00 | 80.000,00 | 80.000,00 |
| Poticajne mjere za unaprjeđenje poljoprivrede | 4.000,00 | 5.000,00 | 6.000,00 |
| Čišćenje osnovne kanalske mreže | 8.000,00 | 5.000,00 | 5.000,00 |
| Provedba javnih natječaja za prodaju i zakup drž. polj. zemljišta | 6.500,00 | 0,00 |  0,00 |

### PROGRAM – P1010 PROGRAM PREDŠKOLSKOG ODGOJA

odnosi se na sufinanciranje provođenja programa predškole, na način da općina pokriva dio troškova stručnog osoblja. Od ove proračunske godine planirana su i značajnija sredstva s ciljem organiziranja boravka djece u vrtiću, kao i sredstva za dovršetak dogradnje dječjeg vrtića u Dragaliću, odnosno izvođenje radova po uvjetima iz Rješenja o početku obavljanja djelatnosti od strane nadležnog Povjerenstva. Vrtić je izgrađen sredstvima Europskog poljoprivrednog fonda za ruralni razvoj kroz Program ruralnog razvoja RH, a u provedbi APPRR-a, kroz Mjeru 7 "Temeljne usluge i obnova sela u ruralnim područjima" iz Programa ruralnog razvoja Republike Hrvatske za razdoblje 2014. – 2020. Natječajem za provedbu Podmjere 7.4. »Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu« – provedba tipa operacije 7.4.1. »Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu«, u sektoru dječji vrtići. Ovaj Program planiran je u Proračunu za 2023.godinu kroz dvije aktivnosti i jedan kapitalni projekt, dok je planirani iznos na ovim pozicijama ukupno 103.500,00 eura.

 Cilj Programa je osigurati bolju dostupnost predškolskog odgoja.

 Pokazatelj uspješnosti programa je broj djece koja pohađaju predškolu te broj djece koja borave u dječjem vrtiću.

* AKTIVNOST – A101001 Predškolsko obrazovanja – Mala škola
* AKTIVNOST – A101002 Boravak djece u vrtiću
* KAPITALNI PROJEKT – K101001 Izgradnja „Dječjeg vrtića Žabica“ Dragalić

|  |  |  |  |
| --- | --- | --- | --- |
| Aktivnosti | Proračun za2023. | ProjekcijaProračuna za2024. | ProjekcijaProračuna za2025. |
| Predškolsko obrazovanje – Mala škola | 3.000,00 | 3.000,00 | 3.000,00 |
| Boravak djece u vrtiću | 76.000,00 | 76.000,00 | 76.000,00 |
| Kapitalni projekt |
| Izgradnja dječjeg vrtića | 24.500,00 | 0,00 | 0,00 |

### PROGRAM – P1011 PROGRAM OSNOVNOŠKOLSKOG I SREDNJOŠKOLSKOG OBRAZOVANJA

Odnosi se na tri planirane aktivnosti i jedan kapitalni projekt. Pomoć unutar općeg Proračuna Osnovnoj školi Dragalić za sufinanciranje redovitih aktivnosti, sufinanciranje nabavke knjiga i didaktičkog materijala za učenike osnovne škole, te sufinanciranje prijevoza učenika srednjih škola. Kapitalni projekt odnosi se na nastavak izgradnje školsko sportske dvorane uz osnovnu školu Dragalić. Ukupna sredstva za provedbu ovog Programa planirana za 2023.godinu iznose 28.500,00 kn

 Cilj programa je pomoći roditeljima učenika osnovnih i srednjih škola u školovanju djece financiranjem nabave dodatnih nastavnih sredstava,

 odnosno troškova prijevoza učenika srednjih škola.

 Pokazatelji uspješnosti: nabavljena dodatna nastavna sredstva za učenike osnovne škole, sufinanciran prijevoz učenika srednjih škola.

* AKTIVNOST – A101101 Obrazovni program osnovnih škola
* AKTIVNOST – A101102 Sufinanciranje prijevoza učenika srednjih škola
* AKTIVNOST – A101103 Sufinanciranje nabavke knjiga za učenike OŠ Dragalić
* KAPITALNI PROJEKT – K101101 Izgradnja školsko sportske dvorane uz OŠ Dragalić

|  |  |  |  |
| --- | --- | --- | --- |
| Aktivnosti | Proračun za2023. | ProjekcijaProračuna za2024. | ProjekcijaProračuna za2025. |
| Obrazovni program osnovnih škola | 3.500,00 |  3.500,00 |  3.500,00 |
| Sufinanciranje prijevoza učenika srednjih škola | 4.000,00 | 4.500,00 | 4.500,00 |
| Sufinanciranje nabavke knjiga za učenike OŠ | 6.000,00 | 6.000,00 | 6.000,00 |
|  Kapitalni projekt |
| Izgradnja školsko-sportske dvorane Dragalić | 15.000,00 | 0,00 | 0,00 |

### PROGRAM – P1012 PROGRAM VISOKOG OBRAZOVANJA

Program visokog obrazovanja se sastoji od jedne aktivnosti i ona se odnosi na isplatu stipendija redovnim studentima. Stipendije se isplaćuju temeljem Odluke Općinskog Vijeća, odnosno provedenog javnog natječaja. Za 2023.g. planirana su sredstva u ukupnom iznosu od 5.000,00 €. Cilj programa je omogućiti studentima (i roditeljima) lakše financiranje troškova visokog obrazovanja. Posebno smo svjesni činjenice kako je studiranje, financijski promatrano, zahtjevnije obiteljima, odnosno studentima koji u velike gradove, sveučilišne centre, dolaze iz prostora u kojima je visoko obrazovanje nedostupno. Studenti iz naših prostora (ruralnih), odlaze od kuće u (većinom) privatne smještaje, manjim dijelom u studentske domove. Način života, odvojenost, prehrana, sve je kompliciranije nego kada student i njegovi roditelji (obitelj) imaju prebivalište u mjesto pohađanja studija, a samim tim i stresnije, ali i financijski izdašnije. Iz tih razloga ovaj je program jedan od načina kako bi našim studentima i njihovim obiteljima bar malo olakšali cijeli proces.

 Cilj programa je novčanim podupiranjem studenata s područja Općine Dragalić putem studentskih stipendija, stvoriti bolje uvjete za njihovo

 studiranje.

 Pokazatelj uspješnosti: isplata stipendija u iznosu od 500,00 kuna mjesečno.

|  |  |  |  |
| --- | --- | --- | --- |
| Aktivnosti | Proračun za 2023. | Projekcija Proračuna za 2024. | Projekcija Proračuna za 2025. |
| Stipendiranje studenata | 5.000,00 | 6.000,00 | 6.000,00 |

### PROGRAM – P1013 PROGRAM RAZVOJA CIVILNOG DRUŠTVA

se odnosi na tekuće i kapitalne donacije, a provodi se planirano kroz četiri aktivnosti i jedan kapitalni projekt. Program obuhvaća aktivnosti kojom se osiguravaju sredstva za financiranje programa i projekata udruga. Jedinstveni upravni odjel će po donošenju Proračuna za 2023. objaviti Javni natječaj za financiranje programa i projekata udruga koji će se odnositi na promicanje vrijednosti Domovinskog rata, obilježavanje obljetnica i datuma iz Domovinskog rata i komemoracijske aktivnosti.

Cilj programa je osigurati uvjete za pravodobno izvješćivanje javnosti o aktivnostima općinskih tijela i osiguranje uvjeta za rekreativno bavljenje sportom i kulturnim aktivnostima

Pokazatelj uspješnosti je broj objavljenih informacija i opremljeni i uređeni sportski tereni, organizirane kulturne manifestacije.

Za realizaciju programa predviđena su sredstva kako slijedi:

* AKTIVNOST – A101301 Djelatnost udruga u kulturi
* AKTIVNOST – A101302 Građanske udruge i udruge proizašle iz Domovinskog rata
* AKTIVNOST – A101303 Osnovna djelatnost organizacija i udruga za skrb o obitelji i djeci
* AKTIVNOST – A101305 Javno informiranje građana
* KAPITALNI PROJEKT – K101302 Adaptacija crkava

|  |  |  |  |
| --- | --- | --- | --- |
|  Aktivnosti | Proračun za2023. | ProjekcijaProračuna za2024. | ProjekcijaProračuna za2025. |
| Djelatnost udruga u kulturi | 4.500,00 | 4.000,00 | 4.000,00 |
| Građanske udruge i udruge proizašle iz Domovinskog rata | 3.500,00 | 3.000,00 | 3.000,00 |
| Osnovna djelatnost organizacija i udruga za skrb o obitelji i djeci | 1.000,00 | 1.000,00 | 1.000,00 |
| Javno informiranje građana | 6.000,00 | 5.500,00 | 5.500,00 |
|  Kapitalni projekt |
| Adaptacija crkava | 5.500,00 | 0,00 | 0,00 |

### PROGRAM – P1014 PROGRAM RAZVOJ SPORTA

Razvoj sporta popraćen je u Proračunu općine Dragalić sa jednom aktivnosti i jednim kapitalnim projektom. Aktivnost se očituje u planiranim sredstvima tekućih donacija za sport. Sredstva se dodjeljuju temeljem javnog natječaja na koji se kandidiraju udruge koje dostavljaju svoje Programe kojima planski žele opravdati povjerenje članova Povjerenstva za donošenje odluke o dodjeli sredstava.

Cilj aktivnosti je omogućiti udrugama da okupe što više mladih, pa i starijih rekreativaca kroz svoje aktivnosti i na taj način doprinesu općem zdravlju populacije i popunjavanju aktivnosti unutar društvenog života zajednice.

 Pokazatelj uspješnosti je broj djece i mladih uključenih u sportsku udrugu, broj odigranih utakmica.

* AKTIVNOST – A101401 Javne potrebe u sportu
* KAPITALNI PROJEKT – K101401 Ulaganja u sportske objekte

Za ovaj program u 2023. godini ukupno je planirano 5.800,00 eura i to:

|  |  |  |  |
| --- | --- | --- | --- |
| Aktivnosti | Proračun za2023. | ProjekcijaProračuna za2024. | ProjekcijaProračuna za2025. |
| Javne potrebe u sportu | 4.800,00 | 4.800,00 | 4.800,00 |
| Kapitalni projekt |
| Ulaganja u sportske objekte | 1.000,00 | 0,00 | 0,00 |

### PROGRAM – P1015 PROGRAM ORGANIZIRANJA I PROVOĐENJA ZAŠTITE I SPAŠAVANJA

Program obuhvaća aktivnosti u području zaštite od požara i zaštite i spašavanja.

Osnovna djelatnost DVD-a Dragalić obuhvaća financiranje redovne djelatnosti DVD-a Dragalić i nabavu nedostajuće opreme.

Razvoj civilne zaštite obuhvaća sredstva potrebna za opremanje i osposobljavanje pripadnika civilne zaštite civilne zaštite te za izradu i ažuriranje dokumenata zaštite i spašavanja.

Sufinanciranje Hrvatske gorske službe spašavanja podrazumijeva osiguranje sredstava za redovan rad Hrvatske gorske službe spašavanja.

Cilj programa je osigurati redovito funkcioniranje i unapređenje sustava zaštite od požara i sustava civilne zaštite. Pokazatelji uspješnosti su broj uspješno izvedenih vježbi i intervencija.

Ovaj Program sastoji se od dvije aktivnosti i tri kapitalna projekta i to:

* AKTIVNOST – A101501 Dobrovoljno vatrogasno društvo
* AKTIVNOST – A101502 Civilna zaštita
* KAPITALNI PROJEKT – K101501 Oprema za DVD
* KAPITALNI PROJEKT – K101502 Izgradnja vatrogasnog doma
* KAPITALNI PROJEKT – K101503 Dokumenti civilne zaštite

Za realizaciju programa predviđena su ukupna sredstva u iznosu 38.312,00 eura, kako slijedi:

|  |  |  |  |
| --- | --- | --- | --- |
| Aktivnosti | Proračun za 2023. | Projekcija Proračuna za 2024. | Projekcija Proračuna za 2025. |
| Dobrovoljno vatrogasno društvo | 2.000,00 | 2.000,00 | 2.000,00 |
| Civilna zaštita | 4.812,00 | 3.200,00 | 3.200,00 |
| Kapitalni projekt |
| Oprema za DVD | 4.000,00 | 4.000,00 | 4.000,00 |
| Izgradnja vatrogasnog doma | 26.000,00 | 25.000,00 | 10.000,00 |
| Dokumenti civilne zaštite | 1.500,00 | 1.000,00 | 1.000,00 |

### PROGRAM – P1016 PROGRAM SOCIJALNE SKRBI I NOVČANIH POMOĆI

Program podrazumijeva pružanje/osiguranje socijalnih naknada socijalno ugroženim građanima i to: naknade troškova stanovanja (obveze sukladno Zakonu o socijalnoj skrbi "NN" 18/22, 46/22 i 119/22), novčanu pomoć staračkim kućanstvima, jednokratne potpore, darove za svetog Nikolu i novčani dar za novorođenčad.

Ukupna planirana sredstva po ovom programu su 24.440,00 eura.

Pomoć obiteljima i kućanstvima je aktivnost koja obuhvaća pomoć za podmirenje troškova stanovanja samcima i obiteljima sukladno odredbama Zakona o socijalnoj skrbi i Odluci Općinskog vijeća, jednokratne pomoći pojedincima i obiteljima u potrebi.

Potpora za novorođeno dijete je aktivnost koja podrazumijeva dodjelu novčanih sredstava obiteljima za svako novorođeno dijete sukladno Odluci o novčanoj pomoći za opremu novorođenog djeteta.

Dar za svetog Nikolu je aktivnost koja se odnosi na nabavu poklon paketića za svetog Nikolu za djecu predškolskog i osnovnoškolskog uzrasta.

Humanitarna djelatnost Crvenog križa je aktivnost kojom se podrazumijeva financiranje rada i djelovanja Crvenog križa sukladno odredbama Zakona o Hrvatskom crvenom križu

Cilj programa je smanjenje rizika od siromaštva i socijalne isključenosti kod socijalno najugroženijih kategorija stanovništva i poboljšanje

 demografske slike.

 Pokazatelj uspješnosti je broj korisnika naknada.

Program se sastoji od četiri aktivnosti, i to:

* AKTIVNOST – A101601 Pomoć obiteljima, kućanstvima i socijalno ugroženim građanima
* AKTIVNOST – A101602 Potpore za novorođeno dijete
* AKTIVNOST – A101603 Crveni križ
* AKTIVNOST – A101604 Poklon paketići za djecu

|  |  |  |  |
| --- | --- | --- | --- |
| Aktivnosti | Proračun za2023. | ProjekcijaProračuna za2024. | ProjekcijaProračuna za2025. |
| Pomoć obiteljima, kućanstvima i socijalno ugroženim građanima | 19.500,00 | 18.000,00 | 15.000,00 |
| Potpore za novorođeno dijete | 2.500,00 | 2.500,00 | 2.500,00 |
| Crveni križ | 840,00 | 850,00 | 850,00 |
| Poklon paketići za djecu | 1.600,00 | 1.600,00 | 1.600,00 |

### PROGRAM – P1017 PROGRAM DODATNIH USLUGA U ZDRAVSTVU I PREVENTIVI

se odnosi na kapitalni rashod za početak izgradnje zgrade općinske ambulante. Potreba za pronalaženjem svrsishodnog rješenja u pravcu mogućnosti kako bi stanovnici naše Općine mogli svoje potrebe za uslugama liječnika obiteljske medicine i stomatologa riješit i što bliže svom mjestu prebivališta, usmjerila je našu pažnju prema pronalaženju načina kako tu uslugu osigurali u centralnom naselju Općine. Nakon izrađene projektne dokumentacije u prošloj proračunskoj godini, stvorene su pretpostavke za početak izgradnje, a nakon što u slijedećim mjesecima dobijemo i potrebnu dozvolu za građenje.

 Cilj programa je zdravstvena zaštita građana.

 Pokazatelj uspješnosti je broj izgrađenih objekata primarne zdravstvene zaštite i broj korisnika u istima.

 Za ovaj program, koji se sastoji ove godine od dva kapitalna projekta, planirali smo iznos od 226.000,00 eura, i to kroz:

* KAPITALNI PROJEKT – K101701 Izgradnja ambulante

|  |  |  |  |
| --- | --- | --- | --- |
| Kapitalni projekt  | Proračun za2023. | ProjekcijaProračunaza 2024. | ProjekcijaProračuna za2025. |
| Izgradnja ambulante | 222.000,00 | 32.000,00 | 12.000,00 |
| Kapitalne pomoći | 4.000,00 | 0,00 | 0,00 |

* 1. **PROGRAM – P1018 PROSTORNO UREĐENJE**

Ovim Programom je obuhvaćen jedan kapitalni projekt te se za njega u Proračunu za 2023. godinu osiguravaju sredstva za izmjenu i dopunu prostornog plana, odnosno urbanističkog plana uređenja radnog područja u iznosu od 15.000,00 eura.

 Cilj programa je izrada izmjena i dopuna dokumenata prostornog planiranja.

 Pokazatelj uspješnosti je broj izrađenih izmjena i dopuna postojećih prostornih planova i izmjena UPU radnog područja.

 Obzirom na specifičnost provedbe te vrijeme potrebno za provedbu određenih aktivnosti pokazatelji rezultata ove aktivnosti pratiti će se kroz broj pokrenutih i/ili izrađenih prostornih planova/stručnih podloga.

|  |  |  |  |
| --- | --- | --- | --- |
| Kapitalni projekt | Proračun za2023. | Projekcija Proračuna za 2024. | Projekcija Proračuna za2025. |
| Dokumenti prostornog uređenja | 15.000,00 | 0,00 | 0,00 |

**Graf 2**.: **Udio Programa u ukupnim rashodima i izdacima**



1. Izvor: Program konvergencije Republike Hrvatske za razdoblje 2023.-2025. https://mfin.gov.hr/UserDocsImages//dokumenti/hr\_i\_eu/eu\_fondovi/program\_konvergencije//Program%20konvergencije%20Republike%20Hrvatske%20za%20razdoblje%202023.%20-%202025%20FINALNO.pdf [↑](#footnote-ref-1)